PATVIRTINTA

 Rokiškio rajono

 Obelių lopšelio-darželio direktoriaus

 2018 m. sausio 8 d.

**OBELIŲ LOPŠELIS- DARŽELIS**

**ILGALAIKIS MUZIKINĖS VEIKLOS 2018 METŲ**

**PLANAS**

**4-5 metų vaikų „BORUŽĖLIŲ“ grupė**

|  |
| --- |
| **VAIKŲ GRUPĖS APRAŠYMAS** |
| 2018 m. sausio mėnesį grupę lanko 17 vaikų : 7 berniukai ir 10 mergaičių. Grupėje yra 4 vaikai gimę 2012 metais ir 13 vaikų – gimusių 2013 metais. 16 vaikų pernai lankė Lopšelio – darželio mišrias grupes („Nykštukų“ ir „ Boružėlių“), tik 1 mergaitė sausio 5 dieną atvyko iš Rokiškio, kur irgi lankė darželį. Naujokė grupėje jaučiasi gerai, domisi žaislais, dėlionėmis, kiek mažiau bendraamžiais. 8 grupės vaikai jau antrus metus lanko „Boružėlių“ grupę, todėl jiems lengviau orientuotis grupės erdvėse, tvarkyti žaisliukus, laikytis grupės susitarimų. Grupėje yra mergaitė Emilija, kuriai dėl klausos problemų įdėtas kochlearinis implantas, todėl reikia daugiau dėmesio skirti jos ugdymui bei saugumui, kad nebūtų pažeista galvoje esanti implanto vieta. Su mergaite daug dirba logopedė, ji jau išmoko ištarti nemažai garsažodžių, bei keletą dviskiemenių žodžių. Užduotis Emilija supranta, noriai jas atlieka. 8 grupės vaikams teikiama logopedo pagalba dėl kalbėjimo sutrikimų (šveplavimo).  Grupėje yra 3 vaikai iš Obelių vaikų globos namų. Šie vaikai turi elgesio problemų , gana dažnai elgiasi iššaukiančiai (šūkauja, mušasi, krenta ant žemės ir pan.), pykstasi tarpusavyje, todėl jų auklėjimui tenka skirti didesnį dėmesį, kad nenukentėtų šalia esantys grupės draugai. Kiti vaikai yra pakankamai draugiški, tačiau kartais pykstasi dėl žaislų, vaidmenų įvairiuose žaidimuose, vietos prie stalo, noro nuolat dominuoti. Dauguma vaikų yra žingeidūs, aktyvūs, drąsūs, bendraujantys, gebantys suskaičiuoti iki 5 (ar daugiau). Grupės vaikai mėgsta piešti, lipdyti, dėlioti dėliones, domisi stalo žaidimais, kompiuteriu (kai kurie vaikai jau moka juo naudotis). Pastebėta, kad vaikai noriau įsitraukia į siūlomas veiklas, kai į pagalbą pasitelkiamos lėlės, įvairūs personažai, todėl dažnai Ryto rato metu vaikus aplanko įvairūs veikėjai. Vaikai domisi ir IKT, todėl veiklose naudojame įvairias IKT priemones, informacijos kartu ieškome internete. Plėtojant vaikų komunikavimo, pažinimo ir sveikatos saugojimo gebėjimus, organizuojame nemažai išvykų, pasivaikščiojimų po darželio apylinkes, bei gimtąjį miestelį. Šiais metais dėmesį skirsime ir asmeninei vaikų higienai, įgūdžių ugdymui, sveikos mitybos, sporto ir poilsio svarbai, nes yra grupę lankančių vaikų iš socialiai remtinų, ar stokojančių socialinių įgūdžių šeimų. Ypatingas dėmesys bus skiriamas ir ligų prevencijai, vaikų saugumui, tvarkos, savitvarkos įgūdžių formavimui, fiziniam aktyvumui, aplinkos švarai. Visus 2018 metus tam tikslui pasiekti bus organizuojamos sveikatingumo projekto „Sveikatos keliu žengiame visi kartu“ veiklos. Nuolat ugdomi mandagaus elgesio įgūdžiai: pasisveikinti ryte, atsisveikinti einant namo, padėkoti už pagalbą. Pakankamas dėmesys bus skiriamas vaikų pasyvios ir aktyvios kalbos ugdymui: sudaromos palankios sąlygos lavinti smulkiąją motoriką, mokoma taisyklingai kvėpuoti, lavinamas girdimasis suvokimas. Vaikai mokomi savo mintis bei norus reikšti sakiniais, turtinamas ir plečiamas jų aktyvusis kalbos žodynas: vaikai mokomi įvardinti kūno dalis, aplinkos daiktus, pasakyti artimųjų vardus ir pan. Ugdytiniams dar sunku patiems rasti taikius sprendimus, todėl didesnį dėmesį skirsime ir socialinių gebėjimų tobulinimui, kai siekiama susitarimų dėl bendros veiklos. Stengsimės vienas kitą išklausyti, paskatinti. Dauguma grupės vaikų tėvų domisi vaikų dalyvavimu bendrose veiklose, jų pasiekimais, noriai bendrauja su auklėtojomis, gana aktyviai dalyvauja grupės ar įstaigos projektuose, šventėse. Tėvelių pagrindinis poreikis – sėkminga vaikų adaptacija naujoje aplinkoje, saugumas, bei gera emocinė savijauta.  |
| **UGDYMO PRIORITETAI** |
| 1. Tenkinti vaikų muzikinio ugdymo saviraiškos ir kūrybos poreikius.
2. Ugdyti drausmingumą, tvarkingumą, teisingą gėrio ir grožio supratimą.
3. Skatinti dainuojant kūrybiškai demonstruoti imitacinius judesius, ugdyti vaikų kūrybiškumą, vaizduotę ir išradingumą.
4. Lavinti klausą ir balsą.
5. Dalyvauti įstaigos projektuose.
 |

|  |
| --- |
| **PLANUOJAMA UGDOMOJI VEIKLA**Kūrybiniai projektai, orientacinės temos, šventės, pramogos, sąveika su šeima, mokykla ir kitais socialiniais partneriais bei kita vaikų grupei aktuali veikla. |

|  |
| --- |
| **TEMA: AŠ EINU ŽIEMUŽĖLĖS TAKELIU** |
| **Dainavimas ir balso lavinimas** | **Ritmika ir judesys** | **Muzikos klausymas ir grojimas** | **Mėnuo**  |
| Dainuoti nesudėtingos melodijos dainelę, išlaikyti duotą tempą, kartu pradėti ir užbaigti dainelę. Dainelė pagal fonogramą „Čiū- žū“. Teisingai artikuliuoti: aiškiai tarti balsius, priebalsius, dvibalsius. Vaikai dainuoja muzikinio intonavimo pratimus Įsidainavimopratimas: „Raudonkepuraitė“.  | Atlikti vienodo tempo ratelius, ritmiškai ploti, trepsėti, bėgti. Žaidimai: „Šiaudų batai“, „Meškutė“, „Senis“. Juda, šoka, improvizuoja pagal įvairaus pobūdžio muzikos ritmą, išreiškia save judesiais erdvėje. | Groja žaisliniais muzikos instrumentais ir gamtos daiktais (akmenukais, lazdelėmis, būgneliais nesunkias ritmines formas. Liet.l. muzika. | SAUSIS |
| Dalyvaujame žiemos švenčių pabaigtuvių rytmetyje **„Trijų Karalių sutiktuvės**“ |
| **TEMA: MANO TĖVIŠKĖLĖ** |
| **Dainavimas ir balso lavinimas** | **Ritmika ir judesys** | **Muzikos klausymas ir grojimas** |  |
| Dainuojant pratintis taisyklingai kvėpuoti, sėdėti ir stovėti. Ansamblyje, su pritarimu. Dainelės: „Lietuva“,“ Atvažiavo meška“, „ Žiema bėk iš kiemo“ mokymas. Balso lavinimas pasitelkiant kvėpavimo, intonavimo ir dikcijos pratimą „ Bėgs pelytė“  | Atlikti vienodo tempo ratelius bei žaidimus. Savarankiškai sudaryti ratą, išsisklaidyti. Žaidimas: „ Žvirblis“, Užgavėnių žaidimai. | Grojimas mušamaisiais instrumentais (barškučiais, pagaliukais) , naudojant nesunkias ritmines formas. Ritminiai pratimai plojant delnais. Gamtos garsai. Lietuvių l. muzika. | VASARIS |
| **„Žiema, žiema bėk, iš kiemo“-** dalyvaujame įstaigos bendruomenės Užgavėnių šėlionėse.„**100 širdelių- mylimai šalelei**“- dalyvaujame įstaigos bendruomenės vasario 16d.renginyje. |
| **TEMA: PAVASARIO PRANAŠAI** |
| **Dainavimas ir balso lavinimas** | **Ritmika ir judesys** | **Muzikos klausymas ir grojimas** |  |
| Vaikų balso lavinimas pasitelkiant kvėpavimo, dikcijos pratimus. Gamtos garsų pamėgdžiojimas (gegutės, varnos, medžio ošimas ir t.t ) . Vaikai kuria melodiją savo ir draugo vardui. Dainelių mokymas. „Kuc, kuc”, “Pirksiu katę” | Išmėginti įvairiausias ritmo raiškos galimybes, jausti malonumą save aktyviai išreiškiant ritmais. Judėdami perteikia muzikos žaidimo nuotaiką. Žaidimas: „ Didelė meška“, išmoktų žaidimų kartojimas.  | Muzikuoti su kitais, ,,groti“ vaikiškais muzikos instrumentais, pagaliukais, kaladėlėmis, šaukštais ir kt. Liet.l. muzikos klausymas. Suvokti „garsiai“, „tyliai“. Lietuvių l. muzika. | KOVAS |
| **„Kaziukas atidarda**“-dalyvavimas vaikų mugėje. |
| **TEMA: MES - ŽEMĖS VAIKAI** |
| **Dainavimas ir balso lavinimas** | **Ritmika ir judesys** | **Muzikos klausymas ir grojimas** |  |
| Gamtos garsų pamėgdžiojimas. Teisingai artikuliuoti: aiškiai tarti balsius, priebalsius, dvibalsius. Įsidainavimo pratimai: „ Aū- aū“, „ Aš lipu aukštyn“.Dainelių mokymasis apie pavasarį. | Savarankiškai sudaryti ratą, išsisklaidyti. Pritarti judesiais  nesudėtingoms melodijoms. Juda, šoka, improvizuoja pagal įvairaus pobūdžio muzikos ritmą, išreiškia save judesiais erdvėje. Išmoktų žaidimų- ratelių kartojimas. Žaidimas: „Pasėjau linelius“.  | Grojimas mušamaisiais instrumentais (barškučiais, pagaliukais) , naudojant nesunkias ritmines formas. Beldimu, plojimu, trepsėjimu, mėgdžioti aplinkoje girdimus garsus (pvz. gamtos ir mechaninius). Liet.l. muzika. | BALANDIS |
| **„Prijuostės teatro“ fiesta**. Dalyvaujame Rokiškio r. kaimiškųjų ugdymo įstaigų kūrybinės raiškos renginyje. |
| **TEMA: ŠEIMOS RATE** |
| **Dainavimas ir balso lavinimas** | **Ritmika ir judesys** | **Muzikos klausymas ir grojimas** |  |
| Dainuoja mažorinių ir minorinių dermių dainas. Įsidainavimo pratimų kartojimas. Dainelių mokymasis apie mamą, „Maži paukšteliai“. | Išmėginti įvairiausias ritmo raiškos galimybes, jausti malonumą save aktyviai išreiškiant ritmais. Žaidimų-ratelių kartojimas. „ Šeimynėlė“ | Ritminiais instrumentais pritarti dainoms, žaidimams. Suvokti muzikos savybes (aukštai, žemai, linksma, rami, iškilminga). Liet.l. muzika. | GEGUŽĖ |
| „**Šeima – tai mano, tavo ir visų turtas!“-** Šeimos dienai paminėti – popietė  |
| **TEMA: LABAS, DARŽELI, ŠTAI IR AŠ!** |
| **Dainavimas ir balso lavinimas** | **Ritmika ir judesys** | **Muzikos klausymas ir grojimas** |  |
| Dainuoti siauro diapazono daineles, išlaikyti duotą tempą, ritmą. Dainavimą palydi ritminiais judesiais ar garsais (ploja, stuksena, trepsi, spragsi).Didaktinis žaidimas „Per miškelį“, kurti melodinius motyvus savo vardui.Dainelės mokymas: „Lietutis“, „ Aš turiu rankytę“. | Dainavimą atlikti ritmiškais judesiais. Žaisti muzikinius žaidimus (eiti rateliu, bėgti, trepsėti, ploti, imituoti. Žaidimas „ Ponas barė katinėlį“ | Gamtos ir kitų garsų klausymas. Grojimas mušamaisiais instrumentais (barškučiais, pagaliukais) , naudojant nesunkias ritmines formas. Liet.l. muzika. | RUGSĖJIS |
| **TEMA: RUDENS KARALYSTĖJ DARŽOVIŲ PUOTA...** |
| **Dainavimas ir balso lavinimas** | **Ritmika ir judesys** | **Muzikos klausymas ir grojimas** |  |
| Dainuojant pratintis taisyklingai kvėpuoti, sėdėti ir stovėti. Dainuoti po vieną (prie mikrofono), ansamblyje, su pritarimu. Balso lavinimas pasitelkiant kvėpavimo, intonavimo ir dikcijos pratimus Š;S;Z;Ž. Įsidainavimo pratimas „Vėjas pučia U “. Dainelė : „Agurkėlis“,„Kas ten sode auga“. | Atlikti vienodo tempo ratelius bei žaidimus. Savarankiškai sudaryti ratą, išsisklaidyti. Atlikti ritmiškus judesius su muzika, eiti rateliu, žaisti liaudies žaidimus. Žaidimas: „ Lapai krenta“, „Daržovių ratelis“,  | Grojimas mušamaisiais instrumentais (barškučiais, pagaliukais) , naudojant nesunkias ritmines formas. Ritminiai pratimai plojant delnais. Skirti kai kurių instrumentų tembrą (armonika; smuikas; lumzdelis ir t.t). Gamtos garsai. | SPALIS |
| **TEMA: STOVI PASAKŲ NAMELIS...** |
| **Dainavimas ir balso lavinimas** | **Ritmika ir judesys** | **Muzikos klausymas ir grojimas** |  |
| Vaiko balso lavinimas pasitelkiant kvėpavimo, dikcijos pratimus. Įsidainavimo pratimas „Vilkas“. Dainelių mokymas : „ Šaltis“, „Žiemužė“.  | Muzikiniuose rateliuose judesiais, veiksmais vaizduoti siužeto elementus. Žaidimas: „Kiškučiai“, „ Snaigių žaidimas“, išmoktų žaidimų kartojimas. | Muzikuoti su kitais, groti vaikiškais muzikos instrumentais, pagaliukais, kaladėlėmis, šaukštais ir kt. Liet.l. muzikos klausymas. Suvokti „garsiai“, „tyliai“. | LAPKRITIS |
| **TEMA: ŠV. KALĖDŲ LAUKIMAS.** |
| **Dainavimas ir balso lavinimas** | **Ritmika ir judesys** | **Muzikos klausymas ir grojimas** |  |
| Teisingai artikuliuoti: aiškiai tarti balsius, priebalsius, dvibalsius. Įsidainavimo pratimai: „Skruzdelytė“. Dainelių mokymasis apie Kalėdas, žiemą.  | Savarankiškai sudaryti ratą, išsisklaidyti. Pritarti judesiais  nesudėtingoms melodijoms. Išmoktų žaidimų- ratelių kartojimas. Šoka poromis, sukasi už parankių, didina ir mažina ratelį,Žaidimas: „Pasistatėm Sniego Senį“. | Grojimas mušamaisiais instrumentais (barškučiais, pagaliukais) , naudojant nesunkias ritmines formas. Beldimu, plojimu, trepsėjimu, mėgdžioti aplinkoje girdimus garsus (pvz. gamtos ir mechaninius). Liet.l. muzika. | GRUODIS |
| **„Džiugaus laukimo šviesoje“** - adventinis rytmetis |

**Pastabos:** Pagal auklėtojų pageidavimą ir vaikų galimybes prireikus galėsime keisti daineles .